cyanic-selkie/wikianc huggingface dataset:
Murovdağ döyüşləri
Goranboy-Kəlbəcər istiqamətindəki döyüşlər
Zirvəni ələ keçirən erməni qüvvələri həlak olmuş Azərbaycan əgərlərinin cəsədlərinə qarşı hörmətsiz hərəkətlə yadda qalırlar. Əsgərlərin cəsədləri yük maşınına yükləndikdən sonra ekskavatorun köməyi ilə kütləvi məzarlıqda basdırılır. Bu döyüş "2608 yüksəkliyi"ndə baş vermişdi. Həmin gün axşam saatlarında Ermənistanın eks müşaviri Qarnik İsaqulyan Murov dağı yaxınlığında 2 itirilmiş mövqenin erməni bölmələri tərəfindən geri alındığını bildirir. Beləliklə, Murov zirvəsi alınsa da, bu zirvənin yaxınlığındakı döyüşlər uğursuzluqla nəticələnir. Cəbhənin bu hissəsini qoruyan "Yeğnikner" bölməsininin komandiri Karen Calavyan bu nailiyyətinə görə oktyabrın 2-də "DQR Qəhrəmanı" adını alır. Müharibənin sonrakı günlərində bir neçə dəfə bu istiqamətdəki erməni postlarının ələ keçirilməsi üçün əməliyyat həyata keçirilsə də onlardan heç biri uğurlu alınmır. Oktyabrın 13-də Azərbaycan bölmələrinin Murovdağın cənub-qərbində yerləşən "3358,3" yüksəkliyi istiqamətində hücumu da uğursuzluqla nəticələnir. Həmin gün "DQR" MN-in yayımladığı kadrlarda bu istiqamətdə ən azı 1 Azərbaycan əsgərinin həlak olduğu dəqiqləşir. Oktyabrın ortalarında Murov zirvəsindən cənub-şərq istiqamətində hücumda da heç bir nəticə əldə etmək olmur. Azərbaycan bölmələri xüsusilə Ağuçuq adlanan "2777,1" yüksəkliyində böyük itkilər verir. Beləliklə, bu istiqamətdə cəbhə oktyabrın ortalarında stabilləşir və müharibənin sonunadək dəyişməz qalır.
Göygöl-Kəlbəcər istiqamətindəki döyüşlər
Azərbaycan bölmələri sentyabrın 27-də eyni zamanda Murovdağ silsiləsinin Kəlbəcər istiqamətində olan erməni postlarını ələ keçirmək üçün əməliyyata başladı. İtkilərə baxmayaraq, Göygöldən Kəlbəcərə girən bölmələr Koroğludağın cənubuna, Lev kəndinin şimal-qərbində yerləşən "3344 yüksəkliyi"nə qədər irəliləyə bildi, lakin oktyabrın 2-də baş verən döyüşlərdə ermənilər itirdikləri postu geri ala bilir. Hərbi əməliyyatlar başlayana qədər bu post Azərbaycan mövqelərindən 2,5 kilometr aralıda yerləşirdi. Həmin post uğrunda döyüşləri Ermənistan MN 3 oktyabrda yayımladığı kadrlarda nümayiş etdirir. İkinci istiqamətdən hücum edən Azərbaycan bölmələrinin əməliyyatı isə uğurlu alınır. Kəlbəcər ərazisinin dərininə doğru hərəkət edən bölmələr Cəmilli kəndinin qarşısındakı dağlarda dayanır. Hücum edən qüvvələrə bu kənddə yerləşən erməni bölmələri 122 mm-lik M-30 haubitsasından atəş açmağa başlayır. Bu istiqamətdə gedən döyüşlər erməni əsgərlərinin atəş zamanı mülki geyimli uşaqdan istifadə etməsi ilə də yadda qalmışdı. Burdakı döyüşlərdə də sonrakı günlərdə hər hansı dəyişiklik baş vermir və tərəflər müharibənin sonuna kimi mövqe döyüşləri aparırlar.
Kəlbəcər istiqamətində digər döyüşlər isə Susuzluq kəndinin şimalındakı yüksəkliklərdə baş tutur. Bura Kəlbəcər rayonunun təmas xəttinə ən yaxın olan ərazilərdən biri idi və kəndin şimalındakı Susuzluq dağı (2845,4 metr) bu ərazini strateji baxımdan əhəmiyyətli edirdi. Belə ki, bu yüksəkliyin tutulması qərb istiqamətdə Bozlu və Təkəqaya, cənubda isə Kəlbəcərin digər 5 kəndinə vizual nəzarəti təmin edirdi. Bu səbəbdən kənd və ətrafı güclü formada qorunurdu. Koroğludağın ətrafında mövqelənən Azərbaycan bölmələri ilk olaraq "Canavar" postlarını almalı, daha sonra "3223,0" yüksəkliyini götürməli idi. Sentyabrın 27-də artilleriya hazırlığı ilə başlayan ilk hücumda, Mayor Rahib Babayevin rəhbərlik etdiyi qrup "Canavar sol" yüksəkliyini, xüsusi təyinatlılar isə "Canavar sağ" yüksəkliyini ələ keçirir. Bu istiqamətdən hücumlara baxmayaraq, xüsusi təyinatlılar güclü qorunan "3223,0" yüksəkliyini tuta bilmir. Erməni bölmələri möhkəmləndikdən 2 gün sonra artilleriyanın da köməyi ilə "Canavar" postlarını geri almaq üçün əks-hücuma keçir. Burdakı döyüşlərdə Azərbaycan Ordusu ağır itkilər verir. Beləliklə, həmin gün erməni bölmələri inadlı mübarizədən sonra hər iki postu geri ala bilir. Bu döyüşdə iştirak edən hərbi hissə komandiri, polkovnik Vigen Mkrtçyan döyüşləri belə xatırlayır: " Oktyabrın 2-də düşmən bir sıra mühüm mövqelərə hücuma keçdi. Həmin gün saat 15:15-də Azərbaycan Silahlı Qüvvələrinə canlı qüvvə və texnika ilə böyük itkilər verərək düşmənin bütün istiqamətlərdə hücumunun qarşısını ala bildik. Döyüş əməliyyatları 10 saatdan artıq davam etdi. Həmin gün itirilmiş döyüş mövqelərini geri qaytara bildik ki, bu da cəbhə xəttində vəziyyəti sabitləşdirməyə imkan verdi."
Hücum qrupunun digər hissəsi isə kənd istiqamətinə şimal-şərqdən (Koroğludağ) yaxınlaşan zaman Susuzluq dağının cənubundan D-30 haubitsaları ilə artilleriya atəşinə məruz qalır. Susuzluqdakı erməni mövqelərinə dəstək üçün burdakı bölmələr tank qrupları ilə birlikdə əks-hücuma keçir. Bu döyüşün kadrları Azərbaycan MN tərəfindən 2 oktyabrda yayımlanır. Susuzluq dağının şimalındakı postda yol istiqamətində duran tank "TB-2" dronu tərəfindən vurulur. Həmin istiqamətdə oktyabrın 2-də yayımlanan kadrlarda isə Koroğludağdan Susuzluq istiqamətinə hücumu həyata keçirən Azərbaycan texnikasının qərb tərəfdə yerləşən erməni postları tərəfindən tank əleyhinə idarə olunan raket ilə vurularaq yanması müşahidə edilir. Bu istiqamətdə son video görüntü isə oktyabrın 16-da nümayiş olunur. Belə ki, həmin gün Azərbaycan bölmələrini atəş açan "BM-30 Smerç" reaktiv yaylım sistemi Kəlbəcərin Yanşaq kəndində aşkarlanır və "Harop" kamikadze dronu ilə məhv edilir. Beləliklə, bu istiqamətdə Azərbaycan bölmələrinin hücumu uğursuz olur və tərəflər olduqları yerdə mövqe döyüşlərinə davam edirlər.
Daşkəsən-Kəlbəcər istiqamətindəki döyüşlər
Kəlbəcər istiqamətində ən şiddətli döyüşlər Ağdağ zirvəsində (3200,1 metr) baş verir. Bu zirvə də Erməni ordusunun nəzarətində olsa da, Azərbaycan postları əraziyə çox yaxın idi və bu istiqamətdə əlverişli mövqelərə malikdi. Bu səbəbdən Murov istiqamətindəki döyüşlərdə əsas zərbə bu istiqamətə yönəldildi. İlk günlərdə neytral ərazidən keçən Azərbaycan bölmələri Erməni postlarına yaxınlaşa bilsə də, buranı ələ keçirə bilmir. Buradakı müdafiə xəttini dağıtmaq üçün oktyabrın 1-i və 2-si ərazi "TB-2" dronları ilə vuruldu. Daha əvvəldə isə sentyabrın 30-da Ağdağdakı erməni mövqelərinə kömək etmək üçün hərəkət edən əsgərlərlə dolu yük maşını "3130" ərazisində "Harop" kamikadze dronu ilə vurulur. Birinci posta edilən zərbə zamanı 1 tank, 1 yük maşını və postun dayaq məntəqəsi darmadağın edilir. Bu hücum zamanı eyni zamanda təminat yolunda dayanan Yuqoslaviya istehsalı olan "M55" zenit kompleksi məhv edilir. İkinci hücum zamanı isə Ağdağın şərqindəki zirvədə yerləşən posta zərbə endirilir. Bu hücum zamanı ən azı 3 erməni əsgəri öldürülür. Bu zərbələrlə birlikdə Azərbaycan bölmələri dağa hücuma keçir. Bu döyüşlər Murov istiqamətində ən uzun davam edən qarşıdurma olur. Çoxsaylı həmlələrə baxmayaraq erməni bölmələrinin müqavimətini qırmaq mümkün olmur. Noyabrın 3-də Azərbaycan bölmələri "Ağdağ" ərazisində bir daha hücum həyata keçirməyə çalışır. Lakin dumandan istifadə edən bölmələrin irəliləməsi düşmənin minaatanları tərəfindən aşkarlanır. Həmin gün Ağdağın digər istiqamətində baş verən döyüşlərdə ermənilərin tank əleyhinə idarə olunan raketlə Azərbaycan bölmələrinə məxsus texnikanı vurur. Beləliklə, bu istiqamətdə də hansısa uğur əldə edilmir və mövqe döyüşü ilə müharibə sonlanır.
Kəlbəcərin Azərbaycana təhvil verilməsi
Azərbaycan bölmələrinin Vətən müharibəsi zamanı Murovdağ istiqamətindəki əməliyyatları uğurlu olmasa da, cəbhənin cənub sektorunda erməni müdafiə xəttinin yarılması və noyabrın 8-ə qədər bu bölmələrin strateji əhəmiyyətli Şuşanı azad etməsi erməni hərbi və siyasi komandanlığını təslim olmağa məcbur etdi.
Noyabrın 10-da Azərbaycan, Rusiya və Ermənistan liderlərinin imzaladığı birgə bəyanatda 6-cı maddə Kəlbəcərlə bağlı idi. Belə ki, Ermənistan bölmələri ilk olaraq bu rayonu boşaltmalı idi və onlara bunu həyata keçirmək üçün 5 gün vaxt verilmişdi. Ərazinin böyük və burada yaşayan erməni əhalisinin evakuasiyası çətin olduğu üçün noyabrın 15-i Ermənistan rəhbərliyi Rusiya vasitəsilə Azərbaycana müraciət edərək bu müddətin noyabrın 25-dək uzadılmasını istəyir. Prezident Administrasiyasının Xarici siyasət məsələləri şöbəsinin müdiri Hikmət Hacıyev həmin gün keçirdiyi brifinqdə Kəlbəcərin boşaldılması üçün Ermənistana daha 10 gün verildiyini təsdiqləyir.
Noyabrın 24-də Ermənistan ordusunun son bölmələri Kəlbəcəri tərk edir, ordu şəhərdən çıxarkən hərbi obyektləri və kazarmaları partladır. Şəhərin Azərbaycan Silahlı Qüvvələrinə verilməsi prosesinə Rusiya sülhməramlıları nəzarət edirdi. Belə ki, gecə saat 00:00-da General-Mayor İqor Konaşenkov rayonun Azərbaycana təhvil verilməsi prosesinin başlanması barədə məlumat verir. Azərbaycan bölmələri həmin gün gecə Toğana istiqamətindən və Daşkəsəndən Kəlbəcərə daxil olmağa başlayır.
İtkilər
Murovdağ döyüşlərində ümumi iştirak edən hərbçilərin sayı indiyə kimi müəmmalıdır. Lakin Prezident İlham Əliyevin 4225 hərbi qulluqçunu "Kəlbəcərin azad olunmasına görə" medalı ilə təltif etməsini nəzərə alaraq bu istiqamətdə 4 min nəfərin döyüşdüyünü təxmin etmək olar. Maraqlıdır ki, təltif olunanlar arasında bu istiqamətdə döyüşlərin komandanı olan, 3-cü Ordu Korpusunun komandiri, General-Mayor Xəqani Cəbrayılov yox idi. Korpus komandiri hələ müharibə davam edərkən vəzifədən kənarlaşdırılmışdı. Bu isə Hərbi Komandanlığın bu istiqamətdəki döyüşlərdən narazılığının göstəricisi ola bilər. Müharibə zamanı vəzifədən kənarlaşdırılan Xəqani Cəbrayılovun yerinə müvəqqəti olaraq General-Leytenant Nizam Osmanov təyin edilmişdir. Sabiq korpus komandiri Xəqani Cəbrayılov isə 2021-ci ilin fevralın 8-də ehtiyata buraxıldı. Murov istiqamətində ordunun hücum əməliyyatlarının pozulmasında bu amil də xüsusi rol oynadı. Azərbaycan bölmələri Murovdağ əməliyyatlarında 234 hərbi qulluqçusunu itirdi. Onların arasında Polkovnik-Leytenantlar Atəm Əliyev və Yaşar Sadıqov da vardı. Müharibədən sonra itkin düşdüyü elan edilən hərbçilərin əksəriyyəti Murovdağ döyüşlərində iştirak edənlər idi. Hazırda Azərbaycan Ordusunun 6 itkin hərbi qulluqçusundan biri olan leytenant İbrahim Vəlizadə Murovdağda itkin düşüb. O, eyni zamanda, itkin düşən yeganə zabit hesab olunur.
Orman Əliyev
Orman Çingiz oğlu Əliyev — Azərbaycanlı kinoprodüser, rejissor, Bakı Media Mərkəzinin icraçı direktoru, Avropa Film Akademiyasının üzvü, Azərbaycanın Əməkdar mədəniyyət işçisi (2018).
Həyatı
Əliyev Orman Çingiz oğlu 30 avqust 1980-cı ildə Bakıda ziyalı ailəsində anadan olub. Atası Azərbaycanın tanınmış şairi, bədii ədəbiyyatın tərcüməçisi və nasir Çingiz Əlioğludur. Orta təhsilini Bakı şəhərindəki 8 saylı məktəbdə alıb. 1997-ci ildə Azərbaycan Dövlət Mədəniyyət və İncəsənət Universitetinin televiziya rejissoru ixtisasına daxil olub, 2001-ci ildə bakalavr təhsilini fərqlənmə diplomu ilə bitirib. 2001-2003-cü illərdə həmin universitetdə teatrşünaslıq ixtisası üzrə magistr dərəcəsini də fərqlənmə diplomu ilə başa vurub. Hazırda sənətşünaslıq üzrə fəlsəfə doktorudur.
2000-2001-ci illərdə Azərbaycan Televiziya və Radio Şirkətində rejissor assistenti olaraq işləyib. 2001-2004-cü illərdə Lider televiziyasında rejissor kimi fəaliyyətini davam etdirib. 2005-2006-ci illərdə İctimai Televiziyada rejissor vəzifəsində çalışıb. 2006-2007-ci illərdə İctimai Televiziyada kino, dublyaj departamentinin direktor müavini vəzifəsini icra edib. 2007-2008-ci illərdə həmin televiziyada Musiqi və Əyləncəli verilişlər departamentinin direktoru, 2008-2009-ci illərdə İctimai Televiziyada "Carçıfilm" Yaradılıcıq Birliyinin direktor müavini vəzifələrində fəaliyyət göstərib. 2009-2012-ci illərdə İctimai Televiziyada Rejissor və operatorlar departamentinin baş rejissoru vəzifəsində kanalın yaradıcı məhsullarının formalaşmasında aktiv rol oynayıb.
2008-2012-ci illərdə Avroviziya Mahnı Müsabiqəsinin Azərbaycan nümayəndə heyətinin üzvü olub. 2012-ci ildə Azərbaycanda keçirilən Avroviziya Mahnı Müsabiqəsində işçi qrupunda şounun prodüseri kimi yaxından iştirak edib. Orman Əliyev 2013-cü ildən etibarən Azərbaycanın audiovizual məhsulların istehsalı ilə məşğul olan aparıcı və innovativ media şirkəti Bakı Media Mərkəzinin icraçı direktorudur. Bununla yanaşı, Orman Əliyev həm yerli, həm də qlobal brendlərin inkişaf etməsinə kömək edən marketinq kommunikasiya peşəkarlarından ibarət komandanın formalaşdığı "Maverick" reklam şirkətinin idarəetməsini həyata keçirir. Həmçinin peşəkar bacarığını medianın geniş auditoriyaya müraciət edən radio sahəsində də təcrübədən keçirib. Belə ki, 2022-ci ilin noyabr ayında Orman Əliyev rəhbərliyi ilə iki yeni FM radiosu dinləyicilərin istifadəsinə təqdim olunub: 93.3 FM dalğasında BakuRetroFM-də sevilən retro ifalar, 97.7 FM dalğasında olan BakuHitFM-də isə dünya musiqi çartlarının məşhur hitləri səslənir.
Orman Əliyev Azərbaycan Respublikası Mədəniyyət Nazirliyi yanında Kino Şurasının Layihələrin iqtisadi qiymətləndirilməsi üzrə işçi qrupunun üzvüdür. 2022-ci ildə Avropa Film Akademiyasının üzvü seçilmişdir.
NGC 3963
NGC 3963, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. SBbc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
NGC 6127
NGC 6127, Yeni Baş Kataloqda qeydə alınmış təkrarlanmış NGC cismidir. Göy üzündə Əjdaha bürcü istiqamətində yerləşir. E0 tipli. tərəfindən ildə 40.64 sm (16 düymə) ölçülü  vasitəsilə ildə kəşf edilmişdir.
Maritz üsyanı
Üsyan
Birlik Müdafiə Qüvvələri Komandiri,general-mayor Kristian Frederik Beyers Cənubi Afrika hökumətinin hücum əməliyyatları aparma qərarına qarşı çıxdı.O,1914-cü il sentyabrın 15-də səlahiyyətlərindən imtina edərək qeyd edirdi:-"Müharibənin almanların "barbarlığına" qarşı davam etdirilməsi çox üzücüdür.Biz Сənubi Afrikadakı müharibə dövründə baş verən qəddarlıqları bağışladıq,amma unutmadıq".Bununla o,Boer müharibəsi dövründə baş vermiş qəddarlıqları xatırlatmağa çalışmışdı.Bu məsələyə dair hökuməti məclisdə dəstəkləməyi rədd edən namizəd senator General Koos de la Rey də Beyers ilə birləşdi.Sentyabrın 15-də onlar təlimini bitirmiş,böyük cəbhəxanası və 2000 nəfərlik orduya sahib olan Potchefstroom-dakı Mayor JCG (Jan)Kemp-i ziyarət etmək üçün yola çıxdılar.Baxmayaraq ki,onların ziyarətlərinin məqsədi bilinmirdi,Cənubi Afrika hökuməti bunun üsyan məqsədli olduğuna inandı.General Beyersin sözlərinə görə onların məqsədi hökumətin hərəkətlərinə etiraz olaraq aparıcı ordu zabitlərinin eyni vaxtda istefası planlarını müzakirə etmək idi.İclasa gedən zaman De La Reyin avtomobili Foster mafiyasını axtarmaq üçün qurulan yolda bir polis tərəfindən güllələndi.De La Rey vuruldu və öldürüldü.Ancaq De La Reyin cənazəsində bir-çox milliyyətçilər bəzi şaiyələrə inanaraq qeyd edirdilər ki,hökumət tərəfindən ona sui-qəsd edilmişdir.Almaniyanın Cənub-Qərbi Afrika sərhədinin Birlik qüvvələri komandosunun başçısı olan General Maritz almanlarla birləşdi.Daha sonra o,müvəqqəti hökumət adından bəyannamə yaydı.O,keçmiş Cənubi Afrika Cümhuriyyəti ilə yanaşı Afrikanın Keyp bölgəsi və Natalın ingilislərin nəzarətindən azad olduqlarını və müstəqilliklərini bəyan etdi.Generaller Beyers,De Wet,Maritz,Kemp və Bezuidenhout'un bu müvəqqəti hökumətin ilk liderləri olduqları açıqlandı.Maritz qüvvələri Upington ərazisindəki Keimoes'u işğal etdi.General De Wetin idarəçiliyi altında Lydenburg komandiri Heilbron qəsəbəsini ələ keçirtdi.Bölgənin görkəmli vətəndaşlarından bəziləri ona qoşuldu və həftə sonunda o,3000 nəfərlik orduya sahib oldu.Beyers həmçinin Maqalisberqdə də xeyli qüvvə toplayaraq orduya 12000 üsyançı yığmağa nail oldu.Hökumət 1914-cü il oktyabrın 12-də hərbi vəziyyət elan etdi və General Lui Bite və Jan Smutsun əmri ilə hökumətə sadiq qüvvələr üsyanı məhv etməyə başladılar.General Maritz 24 oktyabrda məğlub oldu və Almanlara sığındı.Beyers 28 oktyabrda hücumuna məruz qaldı və sonradan qüvvələrini Kemplə birləşdirdi.Lakin o,dekabrın 8-də Vaal çayında boğularaq öldü.General De Wet 1 dekabr 1914-cü ildə Bechuanalandda, 52 nəfərlik Waterbury adlı bir fermada ələ keçirildi.Tutulduğu zaman etdiyi şərh: "Şükürlər olsun ki, məni əsir edən ingilis deyil"-olmuşdu.General Kemp,Qalahari çölündə komandanlıq etdiyi orduda 800-dən çox adamın və atların bir hissəsini 1,100 km uzunluğunda bir aylıq səfərində itirərək,Maritzə qayıtdı,lakin təxminən bir həftə sonra geri döndü və 4 fevral 1915-ci ildə təslim oldu.
Üsyanın nəticəsi
Maritz üsyanı yatırıldıqdan sonra Cənubi Afrika ordusu hərbi əməliyyatlarını Alman Cənub-Şərqi Afrikasında davam etdirdi və 1915-ci ildə həmin əraziləri fəth etdi.1916-cı ildə İrlandiyada baş vermiş "Pasxa yüksəlişi" başçılarınin taleyilə müqayisədə aparıcı Boer üsyançıları 6-7 il həbs kimi nisbətən daha yüngül cəzalar aldılar.İki il sonra isə üsyançılar azadlığa buraxıldılar,çünki Luis Botha sülh anlaşmasını qəbul etdi.Qeydədəyər bir istisna kimi Müdafiə Qüvvələri zabiti Joupie Fourie üsyana qoşulmazdan əvvəl istefa etməmişdi və edam olunmuşdu.
Mayevisa
thumb| Mayevisa — Bosniya və Herseqovinanın şimal-şərqində yerləşən elə də hündür olmayan dağ silsiləsi və tarixi region. Şimalda Posavina və Semberiya, cənubda Spreça çayının yatağı ilə əhatələnir.
Silsilənin ən hündür zirvəsi Stolise dağıdır (916 m). Zirvə Tuzla şəhərindən 16 km şərqdə yerləşir. Bu dağın zirvəsində televiziya teleqülləsi vardı. Bosniya müharibəsi zamanı qüllə dağıdılmışdır. Digər zirvələrin hündürlüyü isə 800 - 900 metr arasında dəyişir. Silsilənin böyük hissəsi Bosniya və Herseqonina Federasiyası ərazisindədir. Az bir qism isə Serb Respublikası ərazisində yerləşir. Mayevisa dağlarının böyük bir qismi meşə ilə örtülüdür.
Əsas silsilə şimal-qərbdən cənub-şərqə doğru uzanır (Srebrenikdən Zvornik istiqamətdə). Əsas zirvələri: Oresnisa (815 m), Opakovisa (690 m), Stobliç (721 m), Tabakovove-Strane (572 m), Kisel (673 m), Qavraniç (720 m), Qreda (803 m), Mecednik (842 m), Busiya (845 m), Draqanovas (779 m), Konis (903 m), Stolise (916 m), Mala-Yelisa (879 m), Velika-Elitsa (878 m). Qərbdə və şərqdə sıralar Drin və Tine çaylarının vadilərinə düşən düzənsiz bir struktur əmələ gətirir. Bölgənin suxurları Eosen, Oligosen ,Miosen, Pliosen, Trias, Yura, Təbaşir dövrü çöküntüləri və magmatik çöküntülərdən ibarətdir. Mayevisa silsiləsinə yaxın ərazilərdə kömür və neft yataqları vardır. Silsilə ərazisindən Sava, Drina və Spreça çaylarının su ayrıcısı keçir.
Yerli folklor
Mayevica dağlarında yaşayan serblərin öz adətləri vardır. Məsələn: bulud yaxınlaşdıqda, evin qarşısında bir masa qoyur və onda otururdular. Bir gil qaba az miqdarda duz,iki xaç və taxta qaşıq qoyarmaqla buludu qovduqlarını zənn edirdilər. Yerli əhalinin həmcinin gələcəyi görməklə bağlı müztəlif adətləri də vardır.
Afrika ölkələrinin siyahısı
Afrika ölkələrinin siyahısı — Afrika qitəsində yerləşən 66 dövlət və əraziyə verilən ümumi ad.
Bu siyahıya həm tam tanınmış dövlətlər, həm qismən və ya tanınmayan dövlətlər, həm də Afrika və qeyri-Afrika dövlətlərinin asılı əraziləri daxildir. Siyahı 56 suveren dövlət (bunlardan 54-ü BMT-nin üzvüdür), qeyri-Afrika suveren dövlətlərin iki qeyri-suveren (asılı) ərazisini və qeyri-Afrika suveren dövlətlərin on sub-milli bölgəsindən ibarətdir.
Tam tanınan dövlətlər
Aşağıdakı tam tanınan 54 dövlətin hamısı Birləşmiş Millətlər Təşkilatı və Afrika İttifaqının üvüdür.
Məhdud tanınan və ya tanınmayan dövlətlər
The following two entities have declared themselves to be sovereign states and are in control of some territory but have limited or no recognition from other states. Neither entity is a member state of the United Nations, although the Sahrawi Arab Democratic Republic is a member of the African Union.
Suveren olmayan ərazilər
There are currently 12 non-sovereign territories in Africa. Except two Spanish autonomous cities and Peñón de Vélez de la Gomera, all the remaining territories are islands off the continent's coast.
Digər ərazilər
This list contains 10 territories that are administered as incorporated areas of a primarily non-African country.
Randeya döyüşü
Randeya döyüşü — Ermənistan çarı I Trdatın başçılıq etdiyi birləşmiş erməni-parfiya ordusu ilə Lusi Yuni Sezenni Petin Roma legionları arasında 62-ci ildə baş tutmuş döyüş. Bu, 58–63-cü illər Roma-Parfiya müharibəsinin epizodlarından biri idi.
Tarixi
Döyüş 62-ci ildə Randeya yaxınlığında (indiki Türkiyədə, tarixi Sofena regionunda) baş tutmuşdur. Döyüş romalıların tam məğlubiyyəti və müttəfiq erməni-parfiya qoşunlarının qələbəsi ilə başa çatmışdır. Döyüşdən bir neçə ay sonra Randeya sülh müqaviləsi bağlanmışdır. Bu müqaviləyə əsasən, Roma imperiyası Ermənistanın suverenliyini, I Trdatı isə ölkənin hökmdarı kimi tanımışdır. Trdatın özünü Romanın vassalı kimi tanıması şərti ilə bütün tutulmuş ərazilər Ermənistana qaytarılmışdır.
Beynəlxalq maliyyə hesabatı standartları şurası
Beynəlxalq maliyyə hesabatı standartları şurası  — 2001-ci ildə yaradılmış Beynəlxalq Maliyyə Hesabatlarının Standartları Fondunun (BMHS) müstəqil orqanı. BMHSŞ-nin üzvləri BMHS-ların işlənib hazırlanmasına və dərc edilməsinə və onların şərhlərinin təsdiqinə cavabdehdirlər. İnkişaf prosesində müzakirə üçün sənədlər, standartların layihələri dərc olunur, şərhlər qəbul edilir.
Tarixi
Beynəlxalq Mühasibat Uçotu Standartları Şurası 2001-ci ildə Beynəlxalq Mühasibat Uçotu Standartları Komitəsinin yenidən təşkili yolu ilə yaradılmışdır. Ofis Londonda, Böyük Britaniyada yerləşir.
BMHSŞ-nin tərkibi
Şura BMHS Fondunun Qəyyumları tərəfindən təyin edilən 12 daimi üzvdən ibarətdir :
BMHSŞ məqsədləri
BMHSŞ-nin məqsədləri mühasibat uçotu standartları toplusunu hazırlamaq və qəbul etmək, həmçinin bütün dünyada maliyyə hesabatı standartlarının maksimum yaxınlaşmasını təmin etmək üçün milli orqanlarla fəal əməkdaşlıq etməkdir.
BMHSŞ funksiyaları
Məqsədlərə əsasən IASB-nin funksiyaları müəyyən edilir:
Məsləhətçi orqanlar
BMHSŞ müxtəlif sənaye və coğrafiyalardan olan maraqlı tərəflərlə məsləhətləşmələr aparmaq üçün birgə işləmək üçün müntəzəm olaraq rəsmi məsləhət orqanları yaradır. Bu qurumlarla birgə iclaslar açıq keçirilir və qeydə alınır. BMHSŞ-nin məsləhət orqanlarına daxildir :
MHBS Məsləhət Şurası
BMHS Məsləhət Şurası BMHS və Beynəlxalq Maliyyə Hesabatlarının Şərhləri Komitəsinin (BMHŞK) üzvlərinə məsləhətlər verir və BMHS-nin tətbiqi ilə bağlı metodoloji məsələlər üzrə müzakirələr aparır. Məşvərət Şurası ildə ən azı 3 dəfə BMHS ilə birgə iclas keçirir və onun iclasları ictimaiyyət üçün açıqdır. Standartlar üzrə Məsləhət Şurası müxtəlif coğrafi regionları və fəaliyyət sahələrini təmsil edən 43 təşkilatdan qəyyumlar tərəfindən 3 il müddətinə təyin edilmiş 48 nümayəndədən ibarətdir.
Karl Albert Qoba
thumb|Karl ALbertin imzası Karl Albert Qoba — İsveçrəli hüquqşünas,təhsil inzibatçısı və Eli Dükommen ilə birlikdə Beynəlxalq Sülh Bürosuna rəhbərlik etdikləri üçün 1902-ci ildə Nobel Sülh mükafatı laureatı.
Həyatı və təhsili
Qoba 21 may 1843-cü ildə İsveçrənin Tramelan şəhərində anadan olub. Protestant keşişinin oğlu və Qüds yepiskopu olmuş missioner Samuel Qobanın qardaşı oğlu idi. Bazel,Heydelberq,Bern və Paris Universitetlərində təhsil almışdır. 1867-ci ildə Heydelberq Universitetində hüquq doktoru dərəcəsini aldı.
Siyasi və hüquq karyerası
Eruditinə görə 1891-ci ildə nəşr olunan République de Berne et la France pendant les guerres de Religionda bəyənmə qazandı,1900-cü ildə yayımlanan İsveçrənin Xalq Tarixi üçün geniş tanınma oldu.
Siyasətdə də karyerasını qurdu. Bir çox vacib vəzifələrə seçildi. 1882-ci ildə Bern Şurasına seçildi. 1884–1890-cı illərdə İsveçrə Dövlətlər Şurasının üzvü və 1890-cı ildən vəfat edənə, yəni 1914-cü ilə qədər İsveçrənin mərkəzi qanunverici orqanının digər palatası olan Milli Şuranın üzvü idi. Həm siyasət,həm də təhsildə liberal islahatçı idi. 1902-ci ildə arbitraj prinsipini ticari müqavilələrə tətbiq edən bir neçə qanunvericiliyə sponsorluq etdi. Qoba,1889-cü ildə 1903-cü ildə Nobel Sülh mükafatı laureatı olan Uilyam Krimer tərəfindən qurulan Parlamentlərarası Birliklə işləyirdi. 1892-ci ildə Berndə keçirilmiş və Bürolar Parlamenterini quran ittifaqın dördüncü konfransının prezidenti oldu. Büronun baş katibi,sülh hərəkatları,beynəlxalq barışıq və milli parlament qurumları arasında əlaqə məsələləri ilə məşğul olan məlumat bürosu vəzifəsini icra etdi. Birliyin 1891-ci ildə Romada keçirilən üçüncü konfransında, 1902-ci ildə Nobel sülh mükafatına layiq görülməsinə səbəb Qobanın direktoru olduğu Beynəlxalq Sülh Bürosunu quruldu.
Sonrakı illər
1902-ci ildə Qoba Beynəlxalq Sülh Bürosuna rəhbərlik etdikləri üçün Eli Dükommen ilə birlikdə Nobel sülh mükafatını aldılar.
1906-cı ildə Eli Dükommenin ölümündən sonra Qoba Beynəlxalq Sülh Bürosunun rəhbərliyini tək başına üstələndi.
Qoba 16 mart 1914-cü ildə İsveçrənin Bern şəhərində vəfat etdi. Berndə keçirilən sülh konfransının iclasında iştirak zamanı danışmaq üçün ayağa qalxan Qoba təxminən bir saat sonra yıxılaraq öldü.
VI Henri
VI Henri (d. 6 dekabr 1421 – ö. 21 may 1471) — İngiltərə və Fransa (de-yure) kralı. Atası V Henrinin ölümünün ardından hələ 9 aylıq körpə ikən İngiltərə, bir ay sonra babası VI Çarlzın vəfatından sonra isə Fransa kralı elan edildi. Ancaq İngiltərə-Fransa arasında Yüzillik müharibə hələ də davam edirdi və bu səbəblə, dayısı olan VII Çarlz onun Fransa taxtındakı hüququnu tanımadı. Bununla yanaşı, VI Henri Fransa kralı olaraq tacqoyma mərasimi keçirilən yeganə İngiltərə kralıdır (1431).
Onun səltənətinin ilk illəri bəzi saray əyanlarının ağalığında keçdi və ingilislərin Fransadakı nüfuzu artdı. 1437-ci ildə o, artıq həddi-büluğa çatmış və ölkə idarəsini ələ almaq niyyətində idi. Ancaq bu dəfə də baş verən hərbi, iqtisadi və diplomatik böhranlar onun dövlət məsələlərini ələ almasına mane oldu. Atasından fərqli olaraq çəkincək, passiv və sülhpərəst xarakteri olan VI Henri bəzi anlarda atası kimi əqlən özünü itirirdi. Onun hakimiyyəti əlində tuta bilməməsi Fransadakı ingilis mülklərinin tədricən itirilməsinə səbəb oldu. Belə ki, 1450-ci illərdə Kale regionu ingilislərin bölgədəki yeganə mülkləri olaraq qalmışdı. Nisbi sülh əldə etmək məqsədilə, VI Henri 1445-ci ildə Fransa kralının uzaq qohumu və II Conun şəcərəsindən Anjulu Marqaritlə evləndi. Ancaq onun sülh politikası baş tutmadı. Belə ki, kralın yaxın müşavirlərindən olan Suffolk hersoqu Uilyam Pol qətlə yetirildi və fransızların İngiltərə mülklərini işğal etməsiylə müharibə yenidən alovlandı.
Fransadakı hərbi uğursuzluqlar İngiltərədəki siyasi gərginliyi daha da gücləndirirdi. VI Henrinin siyasi zəifliyi səbəbilə hakimiyyət bir-biriylə mübarizə aparan əsilzadələrin əlində oyuncağa çevrilmişdi. Fransadan məğlubiyyətlə dönən ordu mənsubları və əsgərlərin gəlişiylə başda London olmaqla, İngiltərənin əsas şəhər mərkəzləri tamamilə anarxiyaya çevrildi. Kraliça Marqarit isə bu vəziyyətdə tərəfsiz qalmadı və özünü taxtın arxasındakı əsas güc olaraq gördü.
Fransadakı ağır məğlubiyyət və İngiltərədəki əmin-amanlığın pozulmasının ardından kraliça Marqarit və ətrafındakılar bütün bu fəlakətlərin səbəbkarı olaraq VI Henrinin uzaq qohumu və Edmond Lanqlinin şəcərəsindən olan Yorklu Riçardı təqsirləndirməyə başladılar. 1453-cü ildən etibarən VI Henri və Anjulu Marqaritlə Yorklu Riçard arasında kral naibliyini ələ keçirmək və İngiltərə taxtındakı taxt iddiası səbəbilə siyasi gərginlik yaşanmağa başladı. Bu mübarizə getdikcə şiddətləndi və 1455-ci ildə tarixə Gül müharibəsi olaraq düşən İngiltərə vətəndaş müharibəsinə çevrildi. VI Henri mart 1461-ci ildə Yorklu Riçardın oğlu Eduard tərəfindən taxtdan endirildi. Kraliça Marqarit IV Eduarda qarşı mübarizəni davam etdirsə də, VI Henri 1465-ci ildə ələ keçirilərək London qalasına həbs edildi. Həbs tutulan kral 1470-ci ilin sonlarında yenidən hakimiyyətə gətirilsə də, onun bu ikinci səltənəti cəmi bir neçə ay davam etdi. VI Henri yenidən həbs edildi və onun yeganə varisi olan oğlu Vestminsterli Eduard döyüş meydanında həlak oldu.
Ağlını, 2 krallığını və yeganə oğlunu itirən VI Henri həmin il 21 may gecəsi həbs tutulduğu London qalasında vəfat etdi. Bir çox mənbə bu ölümün ardında IV Eduardın olduğunu qeyd edir.
Luzuriaga polyphylla
—  aləminin  dəstəsinin  fəsiləsinin  cinsinə aid bitki növü.
Təsvir
Luzuriaga polyphylla incə kökləri ilə ağacların gövdələrinə yapışan həmişəyaşıl, dırmaşan bitkidir. Ardıcıl düzülüşlü açıq-yaşıl yarpaqlarının uzunluğu 0,8–2,5 sm, eni isə 0,4–1 sm-dir. Hermafrodit çiçəkləri 1 sm uzunluğundadır və tək halda və ya ikidən dördə qədər çiçək qruplarında yerləşir. Onların altı qeyri-bərabər ölçülü ağ ləçəkləri, altı erkəkciyi və erkəkciklərdən daha uzun olan üç ağızcıqlı bir dişiciyi var. Bitkinin meyvələri kürəşəkilli, hamar, qırmızı-narıncı rəngli giləmeyvələrdir və onların diametrləri 0,6–0,8 sm arasında dəyişir.
Yayılma arealı və yaşayış yeri
Bitki Çilinin Maule əyalətindən Aysen əyalətinə qədər kölgəli və rütubətli ərazilərdə böyüyür.
İqtisadi və mədəni əhəmiyyəti
Növ dekorativ bitki kimi böyük potensiala malikdir. Bitkinin gövdəsindən sənətkarlıq və məişət əşyaları hazırlamaq üçün istifadə olunur.
Koreya Meşə Xidməti
Koreya Meşə Xidməti, Cənubi Koreya Qida, Kənd Təsərrüfatı, Meşəçilik və Balıqçılıq Nazirliyi tərəfindən nəzarət edilən meşəçilik sahəsində ixtisaslaşmış müstəqil bir qurumdur.
Kipr Türk Federativ Dövləti
Kipr Türk Federativ Dövləti və ya Qıbrıs Türk Federasiyası, qısaca KTFD və ya QTF (Kıbıs Türk Federe Devleti, KTFD; 1975–1983)-Kipr adasının şimalında mövcüd olmuş türk respublikası.
Koreya Meşə Xidməti
Koreyanın meşələri
Koreya yarımadası şimal enliyində 33 ° 7 ilə 43 ° 1 ′ arasında, Şərqi uzunlamada 124 ° 11 ′ ilə 131 ° 53 ′ arasında, Şimali Qərbi Sakit Okeanın mərkəzində, Çin və Rusiya ilə sərhədə malikdir, şimal və cənubda Yapon adaları yaxınlığında yerləşir. Təxminən 960 km cənuba uzanır və eni şərqdən qərbə 170 km, üç okeanla əhatə olunmuşdur və ərazinin 70% -ə yaxını dağlıq olduğundan quru və dəniz ekosistemləri yüksək biomüxtəlifliyə sahib müxtəlif növlərə malikdir. Koreya yarımadası 221.000 km² ərazini əhatə edir ki, bunun da 45% -i Koreya Respublikasını (Cənubi Koreya) təşkil edir. Koreya Respublikasında ümumi ərazinin 20% -i kənd təsərrüfatı üçün istifadə edilərkən meşələr 64% -ni əhatə edir. Koreya yarımadası mülayim meşə zonasının şərqində yerləşir ki, bu da fərqli mövsümi temperatur və yağıntılara təsir göstərir. Koreya yarımadasının əsas dağ silsiləsi BaekduDaegan dağlarıdır. Koreya müharibəsi və sənayeləşmə üçün torpaq istifadəsi dəyişikliyi səbəbindən Koreyanın meşəsi 1950-ci və 1960-cı illərdə viran oldu. 1967-ci ildə qurulduğu gündən bəri, Koreya Meşə Xidməti meşələrin bərpası üçün müxtəlif səylər göstərmişdir. Bu səylər artan səhmlərin həcmində dramatik bir artıma döndü. 1960-cı illərdə yalnız 10 m³ həcm, 2008-ci ilin sonuna 103 m³ qeyd edərək 40 ildə 10 dəfədən çox artdı. Meşələrin ictimai faydaları da artdı. Bu, ümumi daxili məhsulun 8% -ni təşkil edən təxminən 60 milyard ABŞ dolları dəyərində bir iqtisadi dəyərə bərabərdir. Uğurlu reabilitasiyanın təməli, 10 illik qaydada qurulmuş və həyata keçirilmiş Milli Meşə Planları olacaqdır. Dörd qat Milli Meşə Planlarından keçdikdən sonra, 2008-ci ildə "sağlam meşə, zəngin dağlar və xoşbəxt insanlar" əldə etməyi və "davamlı yaşıl rifah millətini" həyata keçirməyi hədəfləyən Beşinci Plan başladıldı. Beləliklə, Koreya Meşə Xidməti, meşə ehtiyatları və bərpa olunan meşə sənayesinin bir çox faydalarını inkişaf etdirmək, meşə təsərrüfatı ilə daha yaxşı həyat keyfiyyətini təmin etmək və beynəlxalq əməkdaşlığı gücləndirmək üçün səy göstərir.
Yaşıl böyüməyə doğru
Qarşıdan gələn 60 il üçün Koreyanın yeni milli vizionu "Aşağı Karbonlu Yaşıl Böyümə" dir. Koreya hökuməti, mövcud enerji sistemini istər-istəməz çox miqdarda istixana qazı buraxan, yüksək enerji səmərəliliyinə sahib olan az karbonlu cəmiyyətə köçürməyi hədəfləyən yeni bir yaşıl cəmiyyətin paradiqmasını hazırladı. Milli inkişafa dair bu irəliyə baxış, şübhəsiz ki, qlobal istiləşmə daxil olmaqla ətraf mühit problemlərinin həllinə kömək edəcək və davamlı inkişafa kömək edəcəkdir.
Kipr Türk Federativ Dövləti
KTFD Konstitusiyası Kipr türk xalqı tərəfindən 8 iyun 1975-ci ildə qəbul edilib.
Koreya Meşə Xidməti
Yaşıl böyümə və meşə
Yaşıl böyümənin həyata keçirilməsinin əsas mənbəyi meşədir. Koreya meşələri 2007-ci ilədək 41 milyon ton karbon dioksidi qoruyub saxladılar ki, bu da Koreyadakı ümumi karbon emissiyalarının 66%-nı təşkil edir. Meşə, meşə bioenerjisindən geniş istifadə, meşə bio-ehtiyatlarının sənayeləşməsi ilə əlaqədar yaşıl texnologiyaların inkişaf etdirilməsində də böyük potensiala malikdir. Bu meşə dəyərini əsas mənbə olaraq maksimuma çatdırmaq üçün Koreya, bioenerji texnologiyasının inkişafı, biotexnologiya sənayesi və digər enerji müəssisələri kimi müxtəlif sahələrdə Yaşıl Böyüməni davam etdirməyə çalışır. Koreya Meşə Xidməti, istirahət meşələri, şəfalı meşələr və alpinizm xidmətləri təklif edərək və şəhər yaşıl sahələrini genişləndirərək cəmiyyətə yaxşılaşdırılmış həyat keyfiyyətini təmin etmək məqsədi ilə meşə siyasətlərini həyata keçirir. Meşə siyasətinin bir hissəsi olaraq, yerli olaraq BVF (Beynəlxalq Valyuta Fondu)olaraq adlandırılan Koreyanın iqtisadi depressiyasını, meşə baxım layihələri çərçivəsində yaşıl iş yerləri yaratmaqla canlandırmağa kömək etdi. Uğurlu reabilitasiya layihələri beynəlxalq səviyyədə tanınan bir ölkə olaraq, Koreya iqlim dəyişikliyinə dair qlobal fəaliyyətlərdə iştirak etməyə və inkişaf etməkdə olan ölkələrdə meşə bərpası əməkdaşlıq layihələri vasitəsilə inkişaf etmiş və inkişaf etməkdə olan ölkələr arasında bir körpü qurmağa davam edir. Buna görə də, Koreya yaşıl inkişaf model ölkəsi olaraq davamlı inkişafda irəliləyişlər edə bilər.
İlk Milli Meşə Planı: Meşə Bərpası Layihəsi (1973 ~ 1978)
1950-ci illərdə, Yapon müstəmləkəçiliyi və Koreya müharibəsi dövründə və sonrasında artıq kəsilmə nəticəsində meşələr həddindən artıq dağıntı vəziyyətində qaldı. O zaman hektarda artan stok həcmi cari rəqəmin 6% -ni təşkil edirdi. Yanacaq çatışmazlığı, şiddətli sel və quraqlıq kimi ciddi sosial problemlərə səbəb olan bu dağılmış meşələri bərpa etmək üçün Milli Meşə Planı quruldu. 1960-cı illərdəki qanuni və institusional hazırlıqlardan sonra nəhayət 1973-cü ildə Meşə Bərpası Layihəsinə start verildi. Hökumət xalqın fəal iştirakını təmin etmək üçün Ümummilli Ağac Əkinçilik dövrü (3.21 ~ 4.20) və Arbor Günü elan etdi. Bir milyon ha-dan çox denuded meşə, ictimai iştirak yolu ilə sürətlə böyüyən ağac növləri ilə bərpa edildi. 10 illik layihə hədəfindən 4 il əvvəl tamamlandı.
İkinci Milli Meşə Planı: Meşə Bərpası Layihəsi (1979 ~ 1987)
İkinci 10 illik Milli Meşə Planı, taxta məhsullarına olan daxili tələblər üçün davamlı ağac ehtiyatlarına çevrilə bilən genişmiqyaslı ticarət meşələri yaratmaq üçün hazırlanmışdır. Hökumət tərəfindən meşələrin bərpası, meşə mühafizəsinin gücləndirilməsi və özəl və milli meşələrə dəstək məqsədilə meşə inkişaf fondlarının təməli kimi hədəflərə çatmaq üçün müxtəlif meşə siyasəti həyata keçirilmişdir. Meşələrin bərpası layihələri ilə yanaşı təbii fəlakətlərin qarşısını almaq üçün eroziya nəzarəti də fəal şəkildə həyata keçirildi və meşə xəstəlikləri və zərərvericilərinə qarşı da mübarizə aparmaq üçün qabaqcıl biotexnologiya qəbul edildi. İkinci Milli Meşə Planına əsasən, 80 ticarət meşə salındı və 325.000 ha uğurla meşə salındı və ümumilikdə 1,06 milyon ha ərazidə əkin tamamlandı.
Üçüncü Milli Meşə Planı: Meşə Bərpası Layihəsi (1988 ~ 1997)
Üçüncü Milli Meşə Planı, meşələrin iqtisadi funksiyaları və ictimai faydalarını uyğunlaşdırmağı hədəfləyir. Plan meşə yollarının tikintisi, meşə mexanizasiyası, meşəçilər və meşə təsərrüfatı işçiləri üçün təhsil və s. daxil olmaqla meşə idarəçiliyinin təməlinin və infrastrukturunun qurulmasına yönəldilmişdir. Koreya Meşə Xidməti meşə təsərrüfatlarının gəlirlərinin artırılması layihələrini və meşələrin əhəmiyyəti və qorunması barədə ictimaiyyətin məlumatlandırılması proqramlarını həyata keçirmiş və sabit və uzunmüddətli ağac tədarükünü təmin etmək məqsədi ilə xarici əkinçilik layihələrini dəstəkləmişdir. Bunun üzərinə, eyni zamanda istirahət meşələrinin yaradılması, su ehtiyatlarının qorunması, vəhşi təbiətin qorunması və s. daxil olmaqla, meşələrin ictimai faydalarını yaxşılaşdırmaq üçün siyasətlər hazırladı və tətbiq etdi. Və Meşə Təsərrüfatı və Dağ Kəndinin Təşviqi Qanunu 1997-ci ildə qəbul edildi.
Dördüncü Milli Meşə Planı (1998 ~ 2007)
Dördüncü Milli Meşə Planı, əsasən iqtisadi funksiyaları cəmləşdirməkdən ictimai və istirahət faydaları daxil olmaqla ümumi meşə faydalarını artırmağa qədər meşə siyasətinin keçid mərhələsinə qədəm qoydu. Bu səbəbdən davamlı meşə idarəçiliyi meşə siyasətlərinə və fəaliyyətlərinə əks olundu. Koreya Meşə Xidməti qiymətli meşə ehtiyatlarının inkişaf etdirilməsinə və rəqabət qabiliyyətli meşə sənayesinin inkişafına xüsusi əhəmiyyət verir və bununla da insanlar üçün ictimai faydaları artırır. Hökumət tərəfindən idarə olunan meşə idarəetmə siyasətləri, meşə sahiblərinin qabiliyyətinə və mülahizəsinə əsaslanan özəl meşə sektorunda avtonom meşə idarəçiliyinə çevrildi. Davamlı meşə idarəçiliyi üçün məqsədlərə çatmaq üçün Koreya Meşə Xidməti Meşə Çərçivə Qanunu, Meşə Ehtiyatlarının Təqdimatı və İdarə Edilməsi Qanunu, Milli Meşə İdarəetmə Qanunu, Meşə Mədəniyyəti və İstirahət Qanunu kimi yeni qanunlar qəbul etmişdir.
Beşinci Milli Meşə Planı (2008 ~ 2017)
Dördüncü Plan çərçivəsində qurulan təməl və çərçivələrə əsaslanan Beşinci Milli Meşə Planı, meşə funksiyalarının maksimuma çatdırılması üçün davamlı meşə idarəçiliyinin tətbiqini daha da genişləndirmək üçün hazırlanmışdır. Xüsusilə Plan, iqlim dəyişikliyinə cavab vermək üçün meşə funksiyalarının əhəmiyyətini vurğulayır. Planı həyata keçirərkən Koreya Meşə Xidməti ətraf mühit və sosial qaynaqları inkişaf etdirərək davamlı bir rifah cəmiyyəti üçün bir təməl yaratmağa və mavi okean strategiyası olaraq meşə ilə əlaqəli sahələri davam etdirməyə davam edir. Koreya Meşə Xidməti, meşələrin qorunması və idarə edilməsinin sistematik şəkildə həyata keçirilməsini təşviq etməyə, balanslı ərazilərin inkişafına və qorunmasına nail olmaq üçün uyğunlaşmağa yönəlmişdir. Ekosistem sağlamlığını və canlılığını yaxşılaşdıran və ictimai təhlükəsizliyi və ətraf mühitin qorunmasına töhfə verən təbii fəlakətlərin qarşısının alınması səylərində də mərkəzi rol oynayır. Meşənin həm şəhər yerlərində, həm də dağ kəndlərində həyat keyfiyyətini və yaşayış mühitini yaxşılaşdırmaq və insanların rifahını təmin etmək üçün istirahət və mədəni funksiyalarını daha da vurğulayır. Beşinci Planın ümumi vizyonu, xalqın iqtisadi inkişafı, torpağın qorunması və həyat keyfiyyətinin yaxşılaşdırılması üçün əsas mənbələr kimi meşələri davamlı şəkildə idarə edərək "davamlı rifah və böyümə ilə yaşıl bir milləti həyata keçirmək" dir.
Koreya Meşə Tədqiqat İnstitutu
Koreya Meşə Tədqiqat İnstitutu 1922-ci ildə qurulmuş və 1998-ci ildə yenidən təşkil edilmişdir. Koreya Meşə Tədqiqat İnstitu-nun apardığı tədqiqatın əsas məqsədi Meşə Ehtiyatlarının Artırılması Planı ilə əlaqəli meşə siyasətlərini və texnikalarını inkişaf etdirməkdir. İnstitut səylərini ağacların yaxşılaşdırılması tədqiqatları və gələcək Tədqiqat və İnkişaf (AR-GE) üçün meşə genetik ehtiyatlarının qorunub saxlanmasına sərf edir.
Koreya Milli Arboretumu
Koreya Milli Arboretumu Gwangneung meşəsində yerləşir. Gwangneung dendrarisi əvvəlcə 1987-ci ildə yaradılıb və o vaxtdan bəri ictimaiyyətə açıqdır. 24 May 1999-cu ildə Koreya Milli Dendrarisi oldu. Arboretumun missiyaları hərtərəfli araşdırmalar yolu ilə bitki ehtiyatlarını qorumaq və inkişaf etdirmək və cəmiyyətin meşələr haqqında anlayışını inkişaf etdirməkdir.
Meşə Tədris İnstitutu
Əvvəlcə 1978-ci ildə Meşə Təlim İnstitutu regional inzibati təlim mərkəzi daxilində qurulmuşdur. 2004-cü ildə, 2006-cı ildə Koreya Meşə Tədqiqat İnstitutu nəzdində yenidən quruldu və yenidən birbaşa Koreya Meşə Xidmətinin nəzdində ayrı bir agentliyə çevrildi. İnstitut meşə sahəsinə rəhbərlik edəcək mütəxəssisləri yetişdirməyi hədəfləyir və meşə zabitləri, maraqlı tərəflər, meşə sahibləri və ictimaiyyət üçün ölkə daxilində və xaricində müxtəlif təlim proqramları təqdim edir.
Meşə Aviasiya Mərkəzi
Əsasən meşə yanğın nəzarətindən məsul olan Meşə Aviasiya Ofisi 1971-ci ildə təşkil edilmişdir. Missiyası fırlanan qanadlı təyyarələrdən istifadə edərək meşə yanğınlarının, zərərvericilərinin və xəstəliklərinin qarşısını almaq və onlara nəzarət etməkdir. Bu qurumun 8 regional stansiyası var və təyyarələrin atəş yerlərinə daha səmərəli səfərbər olmasını təmin etmək üçün daha çox regional stansiya yaratmağı planlaşdırır.
Milli Meşə Toxumu və Çeşidləmə Mərkəzi
Milli Meşə Toxumu və Çeşidləmə Mərkəzi 2008-ci ildə Koreya Meşə Xidməti nəzdində yaradılmışdır. Mərkəz ağac növlərini qorumaq və meşə ehtiyatlarını idarə etmək məqsədi daşıyır. Əsas vəzifələr növlərin qorunması üçün institusional mexanizmlərin hazırlanması, xüsusi əkinçilərə dəstək və müvafiq məsləhətlərin verilməsi, həmçinin yeni bitki növlərinin qiymətləndirilməsi və qeydiyyatıdır.
Milli Təbii İstirahət Meşə İdarəsi
Milli Təbii İstirahət Meşə İdarəsi ümummilli istirahət meşələrinin ümumi idarə olunmasına xidmət edir. Ofisin əsas vəzifələri milli təbii istirahət meşələrinin yaradılması və idarə olunması, istirahət meşələrinin istismarı və saxlanılması, meşə təhsili və mədəniyyətinin təşviqi və müştəri xidmətlərindən ibarətdir.
İstinadlar
https://english.forest.go.kr/kfsweb/kfs/subIdx/Index.do?mn=UENG
Kinolentdə imzası... Həbib İsmayılov (film, 2012)
Kinolentdə imzası... Həbib İsmayılov — rejissor Sənan Sultanovun 2012-ci ildə Azərbaycan Televiziyasında çəkdiyi sənədli film.
Məzmun
Filmdə kinorejissor, Azərbaycanın əməkdar incəsənət xadimi Həbib İsmayılovun xatirəsinə həsr olunur.
Film haqqında
Filmdə, "Cəfər Cabbarlı", "Sovet Naxçıvanı-şərqin qapısı", "Azərbaycan pambıqçılığında qabaqcıl aqrotexnikanın tətbiq edilməsi" sənədli filmləri, "Ögey ana", "Böyük dayaq" filmlərindəki kadrlardan istifadə edilmişdir.
Riqa körfəzi
Riqa körfəzi ( — Riqa dəniz körfəzi,  — Liv körfəzi) — Latviya və Estoniya arasında və Baltik dənizin şərqində yerləşən körfəz. Dənizin qalan hissəsindən Estoniyaya məxsus olan Moonsund arxipelaqın adaları ayırır.
Körfəzin ümumi sahəsi 18,1 min km², eni 137 km, maksimal dərinliyi isə 54 m.
Riqa körfəzin sahillində yerləşən əsas şəhərlər Riqa, Pyarnudu və Yurmaladı. Saaremma adasında qədim Kuressaare şəhəri vardır.
Körfəzin qərb sahilli "Liv" adlanır və qorunan mədəni zona sayılır.
Fiziki-coğrafi xüsusiyyətləri
Yayda suyun temperaturu 18 °C qədər qalxır, qışda 0-1° С qədər düşür, buna görədə körfəzin səthi dekabrdan aprelə qədər buzla örtülür. Duzluluğu 3,5—6 ‰.
Burada fırlanan cərəyanlar dövran edir, onların orta sürəti saniyədə 8 sm.
Körfəzə tökülən çaylar: Dauqava, Lielupe, Qauya, Salatsa, Pyarnu, Age, Svetupe, Roya və daha kiçik digər çaylar.
Duzluluğu
Baltik dənizinə daxil olan şirin sulu stok, onun həcminin iki faizını təşkil edir. Şimal dənizi ilə dar əlaqə olması deməkdir ki, su burada orta hesabla 30 il qalır. Bu iki xüsusiyyət Baltik dənizinin dünyanın ən böyük şor hovuzlarından birini etmək gücündədi. Riqa körfəzində Baltik dənizinin duzun orta konsentrasiyası vardır. Şirin suyun 0,5 promill konsentrasiyası var, dəniz suyunun isə təxminən 30 promill. Duz stratifikasiyasının qatı təxminən 70 metr dərinliyində yerləşir. Baltik dənizi İrbe boğazı  vastəsi ilə Riqa körfəzinə  birləşir.
NGC 4177
NGC 4177, Yeni Baş Kataloqda qeydə alınmış qalaktikadır. Göy üzündə Qarğa bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Muğam operası
Muğam operası — muğamla işlənmiş, psixoloji hadisələrin mahiyyəti, obrazların münasibətləri musiqi və oxumalarla verilən səhnə əsəri.
Tarixi
Dünyada ilk muğam operası Üzeyir Hacıbəyovun Leyli və Məcnun ( (25) yanvar 1908) əsəri hesab olunur. Operada "Mahur-Hindi", "Rast", "Segah", "Şiraz bayatısı", "Kürdi-Şahnaz", "Çahargah", "Şur" muğamlarından istifadə olunub. Azərbaycanda Üzeyir Hacıbəyovun "Əsli və Kərəm", "Şeyx Sənan", "Şah Abbas və Xurşud banu", "Rüstəm və Söhrab", Zülfüqar Hacıbəyovun "Aşıq Qərib", Müslüm Maqomayevin "Şah İsmayıl", Şəfiqə Axundovanın "Gəlin qayası", Cahangir Cahangirovun "Xanəndənin taleyi" muğam operaları vardır.
Con Votson
Con Votson — Amerikan psixoloq, biheviorizmin nəzəri banisi. Psixologiyada subyektiv metodu tənqidinə görə məşhurdur. Şüurun elmi fakt olduğunu inkar edərək, klassik davranış psixologiyasının əsaslarını işləmişdir.
1913-cü ildə "Psixoloji xəbərlər" jurnalında Votsonun "Psixologiya: biheviorist onu nесə görür" adlı məqaləsi nəşr edildi. Məqalədə "Stimul — reaksiya" — biheviorizmin əsas devizi kimi elan olundu və həmin сәгәуаın başlıca ideyaları şərh edildi. Buna görə də sonralar həmin məqaləni "biheviorizmin manifesti" adlandırdılar.
NGC 2977
NGC 2977, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Sb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Bozcaada
Bozcaada, həmdə Теnedos — Egey dənizinin şimalında, Dardanel boğazının çıxışında yerləşən, elə də böyük olmayan ada. Ada Çanaqqala ilinin Bozca ada rayonuna daxildir (Türkiyə).
Adı
Adındanda göründüyü kimi çağdaş türk dilində "boz ada" ( — boz, torpaq rəngi, ada) mənasını verir.
Coğrafiya
thumb|Bozcaada Adanın sahəsi 37,6 km² təşkil edir. Bu sahəsinə görə Türkiyənin Gökçeada və Mərmərə adasıından sonra üçüncü böyük adasıdır.
Tarixi
thumb|250px|Bozcaada qalası Ada Anadolu yarımadasından 5 km aralıda yerləşir. Qədim antik dövrdə adada ilk yunan koloniyaları salınmışdır. Antik dövrdə adanın coğrafi mövqeyi ilə əlaqədar olduqca zəngin tarixi yaranmışdır. B. e. ə 86-cı ildə ada yaxınlığında Roma imperiyası ilə Bosfor çarı VI Mitridad arasında döyüş olmuşdur. Bununla belə yunan əhalisi adanı 1204-cü ilə qədər nəzarətdə saxlamışdırlar. Bu zaman adanı Venesiya Respublikası işğal edərək, burada qala inşa etdirir. Bununla da onlar Qaradəniz boğazlarına nəzarəti əllərinə keçirmiş olurlar.
Bozcaadadan 10 km şimalda Dardanel boğazının çıxacağında böyük önəm daşıyan Dovşan adaları yerləşir bu adaların ələ keçirilməsi uğrunda Venesiya və Genuya, üstəlik Bizans mübarizə aparmışdır. Burada yerli yunanlar provaslav məzhəbinə etiqat etdiyindən gəlmə katoliklərə mübasibət heçdə yaxşı deyildi.
Öz aralarında adanın kimə mənsubluğunu müəyyənləşdirə bilməyən tərəflər roma papasına müraciət etmişdir. VI Urban adanın dərhal neytallaşmasını tələb edərək 4 minlik yunan əhalisini Krit və Evbeya adalarına köçürülməsini tələb edir. Sonradan 1470-ci ildə adanı Osmanlı imperiyası ələ keçirir. Bura yenidən yunan və türk əhalisi köçür.
Osmanlı imperiyasının zəyifləməsi ilə ada uğrunda mübarizə yenidən başlamışdır. 10 mart 1807-ci ildə adanı ruslaş işğal edərək buradan Dardaneli mühasirədə saxlayırdılar 1822 ilin oktyabrında Yunanıstanın azadlığı uğrunda başlanan müharibə əsnasında yunanlar ada yaxınlığında Osmanlı donanmasına hücum edərək türk vitse admiralının gəmisini batırırlar.
Birinci Balkan müharibəsi zamanı (1912–1913) ada yunan desantı tərəfindən ələ keçirilmişdir. 1918–1923 illərdə iri Gökcəada) silahsız bölgə elan edilir. Kamalçıların qələbəsi Lozanna müqaviləsinin imzalanması ilə bitir. Boğazlar və ətrarafında olan ərazilər, yunanlara yerli hakimiyyət orqanlarını yaratmaqla Türkiyəyə verilir. Burada yaşayan yunan əhalisi 1970-ci illərdə Yunanıstan, ABŞ və Avropa ölkələrinə köçmüşlər.
Əhalisi
Adada 2354 nəfər (2010) yaşayır. Onlardan cəmi 30 nəfəri yunan digərləri isə türkdür.
İqtisadiyyat
Əvvəllər ada özünün içkiləri ilə məşhur olmuşdur. 2000-ci ildən adada Külək Elektrik turbinləri quraşdırılmışdır. Hazırda isə adanın əsas gəlir mənbəyi turizm və dayvinqdir.